**Karcag Városi Önkormányzat Képviselő-testületének 3/2019. (II.01.) önkormányzati rendelete**

**a közterület rendeltetéstől eltérő használatáról**

*a Karcag Városi Önkormányzat Képviselő-testületének 16/2019. (VI.28.) önkormányzati rendeletével és a Karcag Városi Önkormányzat 16/2020. (VII.10.) rendeletével módosított szöveg*

A Karcag Városi Önkormányzat Képviselő-testülete az Alaptörvény 32. cikk (2) bekezdésében foglalt jogalkotói hatáskörében eljárva, az Alaptörvény 32. cikk (1) bekezdés a) és e) pontjában,a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következő rendeletet alkotja:

A rendelet hatálya

**1. §** (1) E rendelet hatálya kiterjed:

a)a közhasználatra szolgáló minden olyan önkormányzati tulajdonban álló földterületre, amelyet a rendeltetésének megfelelően bárki használhat (továbbiakban együtt közterület) és az ingatlan - nyilvántartás ekként tart nyilván (pl. terek, pihenő és emlékhelyek, közpark)

b)egyéb ingatlanoknak a közhasználat céljára átadott területrészére (pl. épületek árkádja, átjárói) - az erről szóló külön szerződésben foglaltak keretek között

c) a bel- és külterületi közutakra, kerékpárutakra és gyalogutakra, valamint az azokon elhelyezett közművek felépítményeire (közvilágítási oszlop, kábelszekrény, stb.)

(2) E rendelet hatálya nem terjed ki a reklámok és reklámhordozók, hirdető berendezések kihelyezésére.

Értelmező rendelkezések

**2. §** E rendelet alkalmazásában:

1. közterület: az épített környezet alakításáról és védelméről szóló törvényben meghatározott
2. építmény: az épített környezet alakításáról és védelméről szóló törvényben meghatározott
3. taxiállomás: a közterületnek olyan kijelölt része, amely a személytaxi-szolgáltatást végző – más jogszabályban meghatározott kialakítású és felszereltségű – személygépkocsik utasfelvételi céllal történő tartózkodására szolgál
4. autóbusz: a közúti közlekedés szabályairól szóló törvényben meghatározott
5. járműszerelvény: a közúti közlekedés szabályairól szóló törvényben meghatározott
6. tehergépkocsi: a közúti közlekedés szabályairól szóló törvényben meghatározott
7. vontató: a közúti közlekedés szabályairól szóló törvényben meghatározott
8. mozgóbolt: kereskedelemről szóló törvényben meghatározott
9. alkalmi árusítás: ünnephez kötődő rendezvények és társadalmi események idején 20 napot meg nem haladó ideig tartó közterületi árusítás
10. idény jellegű árusítás: az időszakonként megismétlődő szezonális termékek közterületi árusítása
11. szolgáltatási tevékenység: szolgáltatási tevékenység megkezdésének és folytatásának általános szabályairól szóló törvényben meghatározott
12. mutatványos, cirkuszi tevékenység: nagyközönség igényeit kielégítő kulturális szórakoztatási és szabadidős tevékenység

A közterület- használat szabályozása

**3. §** (1)A közterületet a rendeltetésének megfelelő célra – jogszabályok keretei között – bárki szabadon használhatja.

(2) A közterület rendeltetésszerű használata mások hasonló célú jogait nem korlátozhatja.

(3) Közterület- használati engedély szükséges:

a*)* a közterületbe 10 cm-en túl nyúló üzlethomlokzat (portál), kirakatszekrény, üzleti védőtető (előtető), ernyőszerkezet elhelyezésére

b)építmény (pl. árusító és egyéb fülke, élelmiszer, cukorka, gyümölcs, virág, könyv, hírlap, dohány árusítására szolgáló bódé, pavilon) elhelyezésére

c)gépjármű és járműtárolására

d)az egyes létesítményekhez, kis - és magánvállalkozásokhoz szükséges gépjármű - várakozóhelyek céljára, teher - és különleges gépjárművek, valamint ezek vontatmányainak elhelyezésére

e) építési és bontási munkával kapcsolatos állvány, építőanyag és törmelék elhelyezésére

f)alkalmi, mozgó és idényjellegű árusításra, javító - szolgáltató tevékenységre,

g)vendéglátó - ipari előkert céljára, üzleti szállítás vagy rakodás alkalmával göngyölegek elhelyezésére, árukirakodásra

h)kiállítás, sport - és kulturális rendezvények, továbbá mutatványos és cirkuszi tevékenység céljára

i)közhasználatra még át nem adott közterületnek (pl. meg nem nyitott utca) ideiglenes hasznosításra

j)egyéb

(4) Nem kell közterület- használati engedély:

a)az úttartozékok és a közúti közlekedés szervezésének és irányításának célját szolgáló berendezések elhelyezéséhez

b) elektronikus hírközlési építmények, valamint közműves berendezések, illetve létesítmények hibaelhárításához szükséges munkák elvégzéséhez

c)üzlethomlokzat, kirakatszekrény elhelyezésére, ha az a közterületbe 10 cm - en túl nem nyúlik be

d) közparkban tartott rendezvények kapcsán a résztvevők által használt zöldterületek igénybevételéhez, kivéve kereskedelmi, vendéglátó tevékenységek végzését

e) sportrendezvények (kerékpárverseny, futóverseny stb.) útvonalának kijelöléséhez és biztosításához

f) az élet- és balesetveszély elhárításához szükséges munkálatok elvégzéséhez

(5) A (4) bekezdésben felsorolt tevékenységet annak megkezdését megelőzően hetvenkét órával, legkésőbb azonban a közterület igénybevételének megkezdésekor a Karcagi Polgármesteri Hivatal közterület-használati ügyekért felelős szervezeti egységénél be kell jelenteni.

A közterület- használat iránti kérelem

**4. §** (1)[[1]](#footnote-1)A közterület- használati engedély kiadásához az 1. számú melléklet szerinti formanyomtatványon írásban vagy az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvényben meghatározott elektronikus úton továbbított közterület- használati engedély iránti kérelmet kell benyújtani.

(2)Az (1) bekezdésben meghatározott kérelemhez csatolni kell a közterületen folytatni kívánt tevékenység gyakorlására jogosító okirat másolatát (pl.: iparjogosítvány, működési engedély, vállalkozói igazolvány), az érintett közműtulajdonosok, a szakhatóságok hozzájárulását, állásfoglalását, a közműtulajdonosokkal egyeztetett M 1:1000 méretarányú helyszínrajzát.

A közterület- használati engedély

**5. §**(1) A közterület- használati engedély iránti kérelem ügyében elsőfokon átruházott hatáskörben a polgármester határozat meghozatalával dönt.

(2) Az elbírálás során figyelembe kell venni, hogy a közterület- használat összeegyeztethető –e a településrendezési eszközökben foglalt szempontokkal, megfelel-e a városképi, városrendezési, műemlékvédelmi, forgalomszabályozási, környezetvédelmi, közegészségügyi előírásoknak, valamint a kereskedelmi és turisztikai szempontoknak.

(3) A közterület- használati engedélynek tartalmazni kell:

a) a jogosult nevét és lakóhelyét, illetve székhelyének telephelyének címét

b) a közterület- használat célját és időtartamát vagy azt a feltételt, amelynek bekövetkeztéig a hozzájárulás hatályos

c) a közterület- használat helyének, módjának, mértékének és egyéb feltételeinek pontos meghatározását

d) utalást arra, hogy a hozzájárulás csak a közreműködő szakhatóságok hozzájárulásában, állásfoglalásában foglalt előírások megvalósítása esetén érvényes

e) a közterület- használati díj fizetési kötelezettség esetén a díj mértékét és megfizetésének módját, egyéb esetben a díjmentesség tényét

f) a közterület- használat időtartama alatt a szükséges állagmegóvási, karbantartási és tisztántartási kötelezettség előírását,

g) közterület- használati engedély átengedésének tilalmát

h) utalást arra, hogy a közterületet csak az engedélyben megadott célra vagy módon lehet használni

i) a hozzájárulás megszűnése esetére az eredeti állapot kártalanítási igény nélküli helyreállításának kötelezettségét

j) a jelen bekezdésben meghatározottak teljesítésének elmulasztása esetén az engedély visszavonásának lehetőségéről való tájékoztatást

(4) Az építési, javítási és karbantartási munka végzésével kapcsolatos – különösen állvány, építőanyag, törmelék elhelyezésére- közterület- használati engedély csak a munka végzésének tényleges időtartamára és legalább 10 m2 területnagyságra adható.

(5) Az anyagok és szerkezetek tárolásával kapcsolatos közterület- használati engedélyben azt is ki kell kötni, hogy a tárolás csak munka, baleset és egészségvédelmi óvórendszabályokban előírt módon történhet.

(6) Az építési, javítási és karbantartási munka végzésével kapcsolatos közterület- használati engedélyben - szükség szerint - elő kell írni a közterület felől a városképi követelményeket kielégítő kerítés létesítését.

(7) Az utcai árusítás céljára szolgáló engedélyben azt is meg kell jelölni, hogy az árusítás építményből, illetőleg meghatározott helyen vagy közvetlen kézből vagy járműről történhet-e.

felelniük a településkép védelméről szóló helyi rendeletben meghatározott követelményeknek.

(8) A műemléki vagy más szempontból védett közterületek használatára engedély csak akkor adható, ha

a)a közterület- használatot különösen fontos érdek teszi szükségessé (pl. autóbusz várakozó - fülke létesítése, építési munka végzése)

b)a folytatni kívánt tevékenység a lakosság ellátása szempontjából szükséges (pl. idényjellegű árusítás)

(9) A közterület- használati engedélyt meg kell küldeni:

a) a kérelmezőnek

b) az eljárásban érintett szakhatóságnak,

c) a Karcagi Polgármesteri Hivatal közterület-felügyelőinek,

d) a Karcagi Polgármesteri Hivatal számviteli ügyekért felelős szervezeti egységének

(10) A közterület-használati engedély eredeti példányát, illetve annak hitelesített másolatát a tevékenységet folytató a közterület-használat jellegétől függetlenül köteles magánál tartani, és az ellenőrzésre jogosult személynek felhívásra bemutatni.

A közterület- használati engedély fajtái

**6. §**(1) A közterület- használati engedély lehet:

a) határozott időre szóló

b) határozatlan időre szóló

(2) A határozott időre szóló közterület- használati engedélyt a lejáratot követően változatlan célból és feltételek fennállása esetén benyújtott újabb kérelem esetén, a korábbi eljárásban résztvevő közreműködő szerv újbóli megkeresésének mellőzésével, a korábbi állásfoglalás figyelembevétele mellett több alkalommal is meg lehet hosszabbítani.

(3) A határozott időre szóló közterület- használati engedélyben meg kell jelölni pontosan azt a határnapot, illetve azt az időszakot, melyre a közterület- használat engedélyezésre kerül.

(4) A határozatlan időre szóló közterület- használati engedély az engedély visszavonásáig ad lehetőséget a közterület- használatra.

A közterület- használati díj és megfizetésének módja

**7. §** (1) A közterület használatáért jelen rendelet 2. sz. mellékletében meghatározott közterület- használati díjat kell fizetni.

(2) A közterület- használati díj a Karcag Városi Önkormányzatot illeti meg, és a befizetéseket a 12053005-01000953-00100009 számú költségvetési elszámolási számlára kell teljesíteni.

**8. §** (1) A közterület-használati díjat:

a)[[2]](#footnote-2) a határozott időre szóló közterület-használati engedély esetében egyösszegben előre kell megfizetni a díjat és a megfizetését igazoló dokumentumot a közterület-használati engedély iránti kérelemhez csatolni kell

b)[[3]](#footnote-3) a határozatlan időre szóló közterület-használati engedélyben meghatározott 20.000 Ft/év összeget meg nem haladó díj esetében évente március 15. napjáig kell egyösszegben megfizetni

c)[[4]](#footnote-4) a határozatlan időre szóló közterület-használati engedélyben meghatározott 20.000 Ft/év összeget meghaladó díj esetében évente két egyenlő részletben, március 15. és szeptember 15. napjáig kell megfizetni

(2) A közterület- használati díjat a közterület tényleges használatára, az építmény üzemeltetésére tekintet nélkül kell megfizetni.

(3) A létesítménnyel elfoglalt közterület nagyságának megállapításánál a létesítmény négyzetméterekben számított területét kell figyelembe venni a díjszámítás alapjaként a hozzá tartozó –alapterületen túlnyúló- szerkezettel.

(4) A közterület- használati díj kiszámítása szempontjából minden töredék négyzetméter egész négyzetméternek és minden töredék hónap teljes hónapnak számít.

(5) A közterület felé tíz centiméteren túl benyúló kirakatszekrény, üzleti védtető, előtető, esernyő szerkezetesetén a díjszámítás alapjaként annak alapterületét kell figyelembe venni.

(6) A közterület- használati díj behajtása tekintetében a Bírósági végrehajtásról szóló 1994. évi LIII. tv. szabályait kell alkalmazni.

Mentesség a közterület- használati díj fizetése alól

**9. §** (1) Nem kell közterület- használati díjat fizetni:

a)a szobor, emlékmű, díszkút, vízmedence, szökőkút, alapzatos zászlórúd és köztárgyak elhelyezéséért

b) a közterület- fenntartói szolgáltatást nyújtó szervezet feladatellátásához szükséges közterület- használatért

c) az állami vagy önkormányzati szerv alapfeladatának ellátásához szükséges közterület-használatért

d) az Önkormányzat és intézményei, valamint az Önkormányzat többségi tulajdonában lévő gazdasági társaság, illetve a Karcagi Polgármesteri Hivatal közterület- használatáért

e) az Önkormányzat és intézményei beruházási, felújítási és karbantartási munkáival összefüggő közterület- használatért

f) az országos és a helyi közforgalmú vasutaknak, továbbá a közforgalmú közúti, vízi és légi közlekedési cégeknek a feladatuk ellátását szolgáló létesítmények, építmények elhelyezésére

(2) Nem terjed ki az (1) bekezdés f) pontban meghatározott mentesség a közforgalmú közúti cégek közterületen elhelyezett állomáshelyein, fedett várakozó helyein levő árusító és vendéglátóipari helyiségek (fülkék) által elfoglalt területekre.

A közterület- használat megszüntetése, az engedély visszavonása

**10. §**(1) A polgármester a közterület- használati engedély visszavonásáról határozatban rendelkezik.

(2) Megszűnik a közterület- használati hozzájárulás:

a) a hozzájárulásban meghatározott idő elteltével

b) a hozzájárulásban meghatározott feltétel bekövetkeztével

c) a használatba adott közterület tulajdonosa, illetve művelési ága megváltozásának ingatlan- nyilvántartási bejegyzésével

d) abban az esetben, ha a közterületen folytatott tevékenységre való jogosultság megszűnik

e) abban az esetben, ha a jogosult írásban bejelenti, hogy a közterület használatával felhagy

f) a jogosult halálával, jogi személy vagy jogi személyiséggel nem rendelkező szervezet esetén a jogutód nélküli megszűnésével

g) ha a hatóság visszavonja

(3) A közterület- használati engedély visszavonható:

a) ha a jogosultnak közterület- használati díj tartozása van és azt felszólításra 30 napon belül nem fizeti meg

b) a tevékenység a lakosság nyugalmát, életvitelét zavarja

c) a jogosult a közterületet a hozzájárulástól eltérő módon vagy mértékben használja

d) közérdekből a közterület más célú hasznosítása szükséges.

(4) A polgármester fontos közérdekből legfeljebb kilencven napra a közterület használatának szüneteltetését rendelheti el. A közterület- használat szüneteltetésének ideje határozott időre szóló hozzájárulás esetén nem számít bele a közterület- használat időtartamába. A közterület- használat szüneteltetésnek idejére közterület- használati díjat nem kell fizetni.

A közterület engedély nélküli használatának jogkövetkezményei

**11. §**(1) A közterület- használatra vonatkozó rendelkezések betartásának ellenőrzéséről a polgármester a közterület- felügyelők bevonásával gondoskodik.

(2) Aki a közterületet engedély nélkül használja, a polgármester figyelmeztetésére köteles a 4. § (1) bekezdésben meghatározottak szerint kérelmet benyújtani. Kérelem hiányában, vagy a kérelem elutasítása esetén az érintett köteles a jogellenes közterület- használatot haladéktalanul megszüntetni, továbbá kártalanítás nélkül köteles a közterület eredeti állapotának helyreállítására.

(3) Amennyiben a figyelmeztetésre az engedély nélküli közterület- használatot nem szüntetik meg, a polgármester gondoskodik a közterületen elhelyezett dolgoknak, építményeknek a jogosulatlanul használó költségére és veszélyére történő eltávolításáról.

(4) Aki a közterületet az engedélytől eltérő módon, illetve mértékben használja, a polgármester figyelmeztetésére köteles az engedélytől eltérő használatot megszüntetni és az eredeti állapotot helyreállítani.

(5) Aki a(2) és (4) bekezdésben meghatározott kötelezettségnek nem tesz eleget, közigazgatási szabályszegést követ el és közigazgatási bírság megfizetésére köteles. A közigazgatási bírság kiszabása során a közigazgatási szabályszegések szankcióiról szóló törvényben foglaltakat kell figyelembe venni.

(6) A polgármester az eredeti állapotot az erre irányuló figyelmeztetés mellőzésével azonnal helyreállíttathatja, ha:

a) élet- és balesetveszély, illetve jelentős anyagi kár elhárítása érdekében

b) a közrend, a közbiztonság, illetve a közterület rendje, rendeltetésszerű használata súlyos sérelmének elhárítása érdekében

c) jelentős közérdekből indokolt.

**12. §** E rendelet 2019. március 1. napján lép hatályba, ezzel egyidejűleg hatályát veszti Karcag Városi Önkormányzat Képviselő- testületének a közterület eltérő használatának rendjéről szóló 24/2015. (XI. 27.) rendelete.

K a r c a g, 2019. 01. 24.

K.m.f.

|  |  |
| --- | --- |
| **Dobos László s.k.** | **Rózsa Sándor s.k.** |
| polgármester | jegyző |

Egységes szerkezetbe foglalás hiteléül:

Karcag, 2020. július 14.

 **(: Rózsa Sándor :)**

 **jegyző**

**1.** **számú melléklet a 3./2019. (II. 01.) számú rendelethez**

|  |
| --- |
| Karcag Városi Önkormányzat  Polgármestere5300 Karcag, Kossuth tér 1.Tel.: 06-59/500-610, Fax: 06-59/311-998 E-mail: phkarcag@ph.karcag.hu |

**KÖZTERÜLET-HASZNÁLAT ENGEDÉLY IRÁNTI KÉRELEM**

1./ Természetes személy, egyéni vállalkozó vonatkozásában

 Kérelmező neve (leánykori név is):………………………………………………………. …….

 Állandó lakhelyének címe:…………………………………………………………………........

 Adóazonosító száma:…………………………………………………………………………….

2./ Jogi személy esetében

Cég megnevezése:……………………………………………………………………………….

 Székhely:…………………………………………………………………………………………

 Levelezési cím (telephely):………………………………………………………………………

 Adószám:…………………………………………………………………………………………

3./Közterület-használat célja:………………………………………………………………………………

……………………………………………………………………………………………………………... Időtartama: ………………………………………………………………………………………..

4./ a.) A közterület-használat helye:………………………………………………………………….

 b.) Módja, mértéke (m2-ben kifejezve): ………………………………………………………….

c.) A tevékenységhez használt eszköz, utca berendezési tárgy vagy jármű leírása (anyaga, rögzítés módja, jármű esetén annak típusa, forgalmi rendszáma, stb.):………………………………………………

5./ Ha a közterület-használat célja mozgóbolt üzemeltetése:

a) a mozgóbolt mozgási körzete:…………………………………………………………………..

 b) megállási helyek:……………………………………………………………………………….

6./ A közterületen folytatni kívánt tevékenység gyakorlására jogosító okirat (pl. cégbírósági, ill. bírósági bejegyzés, vállalkozói igazolvány, őstermelői igazolvány, működési engedély, építési engedély, stb.) száma, megnevezése:……………………………………………………………………………………….

………………………………………………………………………………………………………………

Kelt: ………………, ………………….

…..............................................

kérelmező aláírása, bélyegzője

 Tel.sz.:……………………….

Melléklet:  a közterületen folytatni kívánt tevékenység gyakorlására jogosító okirat másolata

 az érintett közműtulajdonosok, szakhatóságok hozzájárulása

 közmű tulajdonosokkal egyeztetett közműtérkép M1:1000 arányú helyszínrajza

 egyéb

**2. számú melléklet a 3/2019. (II.01.) számú rendelethez**

|  |  |
| --- | --- |
| Közterület-használat célja, módja | Díj mértékeFt |
| **1.** A közterület felé 10 cm-en túl benyúló üzlethomlokzat (portál), kirakatszekrény, üzleti védőtető, (előtető) ernyőszerkezet | 200.-Ft/m2/hó |
| **2.** Árusító és egyéb fülke, építmény elhelyezése:a) I. körzet: Varró u. – P.ladányi u. – Szent I. sgt. – Kacsóh u. – Dózsa Gy. u. – Táncsics krt. behatárolt területen belül és a határoló utak mindkét oldalánb) II. Körzet: Kórház u. – Zöldfa u. – Dózsa Gy. – Temető u. – Szent I. sgt. – Kacsóh u. – Reggel u. – P.ladányi u. – Szivárvány u. – Vasút u. – Kisújszállási u. – Deák krt. által bezárt és az I. körzet határai között lévő területen, valamint a Kisújszállási u., Vasút úti kereszteződéstől DNY-ra eső rész mindkét oldala, Kórház u. a Zöldfa úti kereszteződéstől ÉNY-ra eső szakasz mindkét oldala a parkolót is beleértvec) III. Körzet: Az előző két körzeten kívül eső területek | 1.000.-Ft/m2/hó700.-Ft/m2/hó400.-Ft/m2/hó |
| **3.** Jármű és gépjármű tárolóhelyek:a) autóbuszb) taxi állomáshely c) tehergépkocsi járműszerelvény, vontató | 10.000.-Ft/év/db10.000.-Ft/év/db400.-Ft/m2/hó |
| **4.** Az egyes létesítményekhez kis- és magánvállalkozásokhoz szükségesgépjármű várakozóhely gépkocsinként | 4.000.-Ft/év |
| **5.** Építési és bontási munkával kapcsolatos állvány, építőanyag és törmelék stb. elhelyezése a) lakásépítés és bontás legfeljebb 50 m2-ig b) lakásépítés és bontás 50 m2 felettc) egyéb épület javítás, felújítás, karbantartás, bontásd) egyéb építési munkáknál (pl. vonalas létesítmény) | 30.-Ft/m2/hó50.-Ft/m2/hó100.-Ft/m2/hó140.-Ft/m2/hó |
| **6.** Idényjellegű árusítás | 1.400.-Ft/m2/hó |
| **7.** Alkalmi árusítás | 400.-Ft/m2/nap |
| **8.** Szolgáltatási tevékenység | 600.-Ft/m2/hó |
| **9.** Mozgóbolt  | 200.-Ft/nap |
| **10.**Vendéglátó ipari előkert, üzleti szállítás, vagy rakodás alkalmával hordók, ládák, göngyölegek elhelyezése, árukirakodás | 400.Ft/m2/hó |
| **11.** Kiállítás, vásár | 1.200.-Ft/m2/hó |
| **12.** Alkalmi vásár | 200.-Ft/m2/nap |
| **13.** Mutatványos és cirkuszi tevékenység elhelyezése | 80.-Ft/m2/nap |
| **14.** Sport és kulturális rendezvények | 80.-Ft/m2/nap |
| **15.** Közhasználatra még át nem adott közterület ideiglenes hasznosítása | 80.-Ft/m2/hó |
| **16.** Egyéb: A díj mértékét a fentiek figyelembevételével esetenként kell megállapítani. |  |

1. Módosította a 16/2019. (VI. 28.) Karcag Városi Önkormányzat Képviselő-testületének önkormányzati rendelete 16. §-a. [↑](#footnote-ref-1)
2. Módosította a 16/2020. (VII. 10.) Karcag Városi Önkormányzat Képviselő-testületének önkormányzati rendelete 1. §-a. [↑](#footnote-ref-2)
3. Módosította a 16/2020. (VII. 10.) Karcag Városi Önkormányzat Képviselő-testületének önkormányzati rendelete 2. §-a. [↑](#footnote-ref-3)
4. Módosította a 16/2020. (VII. 10.) Karcag Városi Önkormányzat Képviselő-testületének önkormányzati rendelete 3. §-a. [↑](#footnote-ref-4)